LAWNGTLAI BAWRHSAP HOVIN VIDYALAYA MANAGEMENT COMMITTEE THUKHAWM,"1194/2024-2025 Dated Lawngtlai,16th July 2024 : Vawiin khan Deputy Commissioner Office Chamber- ah Jawahar Navodaya Vidyalaya (JNV) Sihtlangpui, Vidyalaya Management Committee (VMC) te chu an thukhawm a. Thutkhawm hi Pu Cheemala Siva Gopal Reddy (IAS) District bawrhsap leh Chairman, Vidyalaya Management Committee (VMC) nibawk chuan a kaihhruai. Pu Cheemala Siva Gopal Reddy (IAS) chuan Vidyalaya Management Committee Member- te chibai bukna a nei hmasa a. Ram leh hnamin hmasawnna changtluk zawk a neih theihna turin zirna tha tak a pawimawh hle tiin, zirlaite hnena thiamna sang zawk pek kawngah JNV chuan hna a thawk tha thawkhat hle a, hmasawnna tur erawh kawng tam tak a awm a ni, a ti. A bik takin Principal, JNV leh a thawhpuite chu zirlai naupang enkawl kawngah tun aia nasa zawka tan la tur leh hmangaihna nena thahnema ngai taka thawk turin a chah. Pu Cheemala Siva Gopal Reddy chuan zirlai naupangte chuan phone an khawih nasa hle a, hun tha tamtak an khawhral thin a, a pawi hle a ti a. Social media khawih dan tawk thiam a pawimawh hle tiin, JNV, Sihtlangpui zirlaite online platform tha tak 'Khan Academy ' a an in register vek chu lawmawm a tih thu a sawi a. Khan Academy chuan Mathematics leh Science -ah zirlaite tanpui thei tur 'Online Courses' tha tak tak an dahchhuak thin tih tarlangin, Pu Cheemala Siva Gopal Reddy chuan Lawngtlai district chhunga zirna In zawng zawngte chu 'Khan Academy' a in register vek turin a chah a ni. Jawahar Navodaya Vidyalaya (JNV), Sihtlangpui ten exam chi hrang hrang - Science and Math's Olympiad for Jr. , Sr. Students, Scientific Awareness and Self prepatory exam, Inspire Manak exam- te online leh offline mode a an buatsaih thin chu lawmawm a tih thu a tarlang a. Exam tha tak tak buatsaih a nih laia exam tur naupang an awm tha lo chu pawi a tih thu sawiin, zirlai naupang tam zawk exam tura hmalak a tul hle tiin zirtirtu, nu leh pa te chu theihtawp chhuaha tan la turin a chah a, zirlai naupangte pawh exam thin ngei turin a sawm bawk. Pu Anil D. Dhawane, Principal, JNV, Sihtlangpui chuan report tawi pekna a nei a. JNV, Sihtlangpui chu Kum 2007 ah din niin, class VI- XII thleng awmin, tun dinhmunah zirlai naupang-336 leh staff- 41 an awm mek a ti. JNV chuan Admission ti duhte tan kum tin exam a huaihawt thin a, exam hi Lawngtlai, Chawngte leh Siahaah buatsaih thin a ni, a ti. CBSE exam 2023-24 ah class X leh class XII result chu 100 % niin zirlai zawng zawngte hi 'First Division' ah an pass vek a ni, a ti. Zirna piah lamah naupangte tan Games and Sports, Leadership training, Career Counseling, Scout and Guide leh adangte buatsaih thin anih thu a tarlang a ni. Vawiin Vidyalaya Management Committee (VMC) thukhawmah hian thu pawimawh tak tak sawiho a ni a. JNV Sihtlangpui ten tui lama harsatna an tawh mek chu PHED hotu lamah thlen nise, tui thianghlim dahna tur 'tanky' siam tura hmalak nibawk se an ti a. Computer Lab- a hman tur 'Internet connection' tha tak awm mahse power supply a that loh avanga harsatna tam tak an tawh thin chu P&E department hotute hnenah thlen ni se, kawlphetha changtlung zawk nei turin hmalak nise an ti a. Zirlai naupangte ei tur buhfai man tlawm zawka lei tura hmalak nise an ti a, DCSO chuan Directorate of FCS&CA hnenah a tul angin lo thlen se an ti. Naupangte hriselna dinhmun endik turin 'doctor' in tlawh thin se an ti a, Sr. CMO chu atul leh remchan dan anga hma lo la turin an ti a ni. JNV buliding leh kawngte tha taka enkawl chhunzawm zel tur leh hmalak ngaihna laia chakzawka hmalak anih theih nan MPWD -te hnenah a tul anga thlen nise an ti bawk. Vawiin thutkhawmah hian Jawahar Navodaya Vidyalaya Management Committee Member-te an telkim tha hle a ni. Attachment Loading attachment...",Dated: 16 th Jul 24 2:39 PM,https://dipr.mizoram.gov.in/post/lawngtlai-bawrhsap-hovin-vidyalaya-management-committee-thukhawm